**Informacija apie galimybę pasinaudoti būsto nuomos ar išperkamosios būsto nuomos mokesčių dalies kompensacija**

Lietuvos Respublikos paramos būstui įsigyti ar išsinuomoti įstatyme numatyta paramos būstui išsinuomoti teikimo forma – nuomos ar išperkamosios nuomos mokesčių dalies kompensacija. Teisę į būsto nuomos ar išperkamosios būsto nuomos mokesčių dalies kompensaciją turi asmenys ir šeimos, turintys teisę į socialinio būsto nuomą ir įrašyti į asmenų ir šeimų, turinčių teisę į paramą būstui išsinuomoti, sąrašą bei šio įstatymo numatyta tvarka yra išsinuomoję fiziniams ar juridiniams asmenims (išskyrus savivaldybes) priklausantį tinkamą būstą, esantį savivaldybės, kurioje asmuo ar šeima yra deklaravę savo gyvenamąją vietą, teritorijoje. Būsto nuomos ar išperkamosios būsto nuomos mokesčių dalies kompensacijos mokamos laikantis eiliškumo, įvertinus buvimo asmenų ir šeimų, turinčių teisę į paramą būstui išsinuomoti, sąrašuose laikotarpį.

2019 m. būsto nuomos ar išperkamosios būsto nuomos mokesčių dalies kompensacijos dydis yra 8,58 Eur vienam asmeniui per mėnesį.

Kviečiame pasinaudoti šia paramos forma.

Dėl informacijos, norint pasinaudoti būsto nuomos ar išperkamosios būsto nuomos mokesčių dalies kompensacija, prašome kreiptis į Turto valdymo ir ūkio skyrių (Rokiškis, Respublikos g. 94, 308 kab., tel. 8 458 52 306, el. paštas: e.janciene@post.rokiskis.lt).